Efter den tyske [[besættelsen|besættelse]] af Danmark i [[1940]] lykkedes det i [[1941]] Fog at knytte forbindelser mellem DKP's formand [[Aksel Larsen]] og den [[Det Konservative Folkeparti|konservative]] [[John Christmas Møller|Christmas Møller]] for at sikre samarbejdet i [[modstandskampen]]. Fog var medstifter af modstandsorganisation [[Frit Danmark]] og medarbejder ved organisationens blad i [[1942]]. Mogens Fog med dæknavne som From, Orange, Ingeniøren, Ole og Henriksen var en af de [[Kurér|illegale kurerer]] (med bl.a. mikrofilm) for [[Ebbe Munck]] i [[1942]]. Kurerruten gik til adressen Sibyllegatan 13 i [[Stockholm]], Sverige, og alt sammen under dække af at være på foredragsturne. Fog var en af de første til at [[gå under jorden]] og var i [[1943|43]] med til at danne [[Frihedsrådet]]. I [[oktober]] [[1944]] arresterede [[Gestapo]] Mogens Fog, som sammen med andre blev indsat i [[Shellhuset]] som gidsler og menneskelige skjolde som værn mod britiske bomber. Det lykkedes Fog imidlertid at flygte, da engelske flyvere den [[21. marts]] [[1945|45]] [[Shellhusbombardementet|bombede Gestapos hovedkvarter]]. Efter befrielsen var han ansvarlig for at hente danske [[koncentrationslejr]]fanger hjem.
Videnskab Ledelse Organisationer Uddannelsesinstitutioner Universiteter Ledere